title: Αξιολόγηση ενός ανθεκτικού βιότυπου και έξι ευαίσθητων πληθυσμών αγριοτομάτας (Solanum nigrum L.) για ανθεκτικότητα σε διάφορα ζιζανιοκτόνα
titleType: AlternativeTitle
Creators: name: Γκούβερη, Κορώνα Δ.
Publisher: name: University of Thessaly
Year: 2004
Subjects: subject: ΖΙΖΑΝΙΑ
subject: ΖΙΖΑΝΙΟΚΤΟΝΑ

description: Η ανθεκτικότητα ζιζανίων σε ζιζανιοκτόνα, αποτελεί ένα από τα συνηθέστερα προβλήματα που αντιμετωπίζει η γεωργική πρακτική και απασχολεί την παγκόσμια επιστημονική κοινότητα. Το θέμα αυτό απασχολεί τους ερευνητές και αποτελεί το αντικείμενο της παρούσας έρευνας. Σε πειράματα αγρού και εργαστηρίου, σε τριβλία και φυτοδοχεία, μελετήθηκε η ανθεκτικότητα ενός πιθανώς ανθεκτικού και έξι ευαίσθητων βιοτύπων αγριοτομάτας (Solarium nigrum) στο προφυτρωτικό ζιζανιοκτόνο prometryn. Χρησιμοποιήθηκαν επίσης ένας ακόμα πιθανώς ανθεκτικός και τρεις ευαίσθητοι βιότυποι, από διάφορες περιοχές της Ελλάδας. Επίσης αξιολογήθηκε η δυνατότητα χρήσης ενός ακόμα προφυτρωτικού (isoxaflutole) και δύο μεταφυτρωτικών (rimsulfuron και imazethapyr) ζιζανιοκτόνων, για την αντιμετώπιση των εννέα βιοτύπων. Τα πειράματα εργαστηρίου σε τριβλία με σπόρο από βιότυπους Solanum nigrum από τις περιοχές, Τρίκαλα, (2 βιότυποι), Ξάνθη, Καρδίτσα, Βελεστίνο, Ελασσόνα, Πρέβεζα, Κατερίνη και Άρτα, έδειξαν πως μόνο ο βιότυπος της Άρτας και ένας από τα Τρίκαλα είναι πιθανώς ανθεκτικοί τόσο στα προφυτρωτικό (prometryn και isoxaflutole) όσο και στα μεταφυτρωτικά (rimsulfuron και imazethapyr) ζιζανιοκτόνα, σε όλες τις δόσεις 0,9-9 g δ.ο./στρ. Ο βιότυπος όμως της Άρτας μετά από 22 ημέρες από την εφαρμογή του prometryn δεν μπόρεσε να επιβιώσει σε ένα μεγάλο ποσοστό. Στις δοκιμές στα φυτοδοχεία, με σπόρο από τους τέσσερις από τους προαναφερθέντες βιότυπους (Τρικάλων, Πρέβεζας, Κατερίνης και Άρτας) εφαρμόστηκε το prometryn με δόσεις, την συνιστώμενη, 100 g δ.ο / στρ., την διπλάσια 200 g δ.ο / στρ., και την τετραπλάσια, 400 g δ.ο/ στρ. και το isoxaflutole στην κανονική με 7,5 g δ.ο/ στρ., στην διπλάσια, 15 g5.o /στρ. και τετραπλάσια, 30 g δ.ο/ στρ. και τα μεταφυτρωτικά ζιζανιοκτόνα, rimsulfuron και imazethapyr στην συνιστώμενη δόση, την διπλάσια και την τετραπλάσια της. Δηλαδή για το rimsulfuron η κανονική δόση ήταν 1,25 g δ.ο / στρ., η διπλάσια 2,5 g δ.ο / στρ. και η τετραπλάσια δόση ήταν 5 g δ.ο / στρ. ενώ για το imazethapyr η κανονική δόση ήταν 3,5g δ.ο / στρ., η διπλάσια και τετραπλάσια 7 και 14 g δ.ο./ στρ. αντίστοιχα. Οι μετρήσεις δεν έδειξαν στοιχεία ανθεκτικότητας για τους προαναφερθέντες βιότυπους του Solanum nigrum στα συγκεκριμένα ζιζανιοκτόνα. Στον πιθανώς ανθεκτικό βιότυπο του Solanum nigrum από το Σωτήριο της Λάρισας, ο οποίος βρισκόταν σε φυσικώς μολυσμένο, με σπόρο, έδαφος από την περιοχή, εφαρμόστηκε προφυτρωτικά το prometryn με δόσεις, την συνιστώμενη, 100 g δ.ο / στρ., την διπλάσια, 200 g δ.ο / στρ., και την τετραπλάσια, 400 g δ.ο/ στρ. και επιβεβαιώθηκε η ανθεκτικότητα του, ακόμα και στην τετραπλάσια δόση (400 g δ.ο./ στρ.) της συνιστώμενης, ενώ σε σύγκριση που έγινε με ευαίσθητο βιότυπο από την ίδια περιοχή, ο δεύτερος βιότυπος δεν επιβίωσε ούτε στην συνιστώμενη δόση (100 g δ.ο.Ι στρ.). Στο πείραμα που έγινε στον αγρό με τον άλλο πιθανώς ανθεκτικό βιότυπο αγριοτομάτας από την Νίκαια της Λάρισας, εφαρμόστηκε προφυτρωτικά το prometryn σε δόσεις, την συνιστώμενη, 100 g δ.ο / στρ., την διπλάσια, 200 g δ.ο / στρ., και την τετραπλάσια, 400 g δ.ο/στρ. και επιβεβαιώθηκε η ανθεκτικότητα του, στο prometryn, ακόμα και στην τετραπλάσια δόση (400 g δ.ο./ στρ.) της συνιστώμενης.